बताया गया है कि गोरखपुर से रोडवेज डिपो की एक बस यात्रियों को लेकर गाजीपुर आ रही थी। बैरियर के पास ओवरटेक को लेकर बस और ट्रक चालक में कहासुनी हो गई। बताया गया है कि बस में सवार कुछ लोग उतर कर ट्रक चालक को पीट दिया। इस पर ट्रक चालक बैरियर पर ट्रक खड़ी कर स्थानीय लोगों को बुला लिया। इसके बाद बस चालक और कंडक्टर से मारपीट की। इसको लेकर बस में सवार यात्री हो हल्ला करने लगे। बीच सड़क पर हो रही मारपीट को देखकर आसपास के लोग भी मौके पर जुट गए। जंगीपुर थानाध्यक्ष कृपाशंकर पाठकने बताया कि दोनों चालकों से पूछताछ की जा रही है।